**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2023. február 23-i**

**nyilvános ülésére**

**TÁRGY:**

**A helyi közművelődési feladatok ellátásáról szóló 12/2018.(IX.28.) önkormányzati rendelet felülvizsgálata**

**ELŐADÓ:**

Mestyán Valéria

címzetes főjegyző

Tisztelt Képviselő-testület!

A 2018. évben megalkotott a helyi közművelődési feladatok ellátásáról szóló 12/2018.(IX.28.) önkormányzati rendelet felülvizsgálatára, és módosítására teszek javaslatot a következőkre tekintettel:

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdése konkrétan arra hatalmazza fel a képviselő-testületet, hogy az ellátandó közművelődési alapszolgáltatások körét, valamint feladatellátásának formáját, módját és mértékét határozza meg rendeletében, ezért a könyvtári szolgáltatásra vonatkozó rendelkezéseket a rendelet szövegezéséből hatályon kívül kell helyezni.

A közművelődési alapszolgáltatások közül a kulturális alapú gazdaságfejlesztés biztosítása a megyei jogú városi és a főváros kerületi önkormányzatok kötelező feladatellátását képezi, ezért javaslom az erre vonatkozó rendelkezésnek is a hatályon kívül helyezését.

A könyvtári szolgáltatást a kaposvári székhelyű Takáts Gyula Könyvtárral kötött megállapodással alapján biztosítjuk.

**Előzetes hatásvizsgálat**

*A jogalkotásról* szóló 2010. évi CXXX. törvény 17. §-a alapján, az előzetes hatásvizsgálattal a jogszabály előkészítője felméri a szabályozás várható következményeit. Önkormányzati rendelet esetén a helyi önkormányzat képviselő-testületét az előzetes hatásvizsgálat eredményéről tájékoztatni kell. Ugyanezen törvény 17. § (2) bekezdése értelmében, a hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

A tervezett jogszabály várható következményei, különösen

1. A rendeletalkotás társadalmi, gazdasági, költségvetési hatásai: nincs
2. környezeti következményei: nincs
3. egészségi következményei: Nincs
4. adminisztratív terheket befolyásoló hatásai: nincs
5. megalkotásának szükségessége, a jogalkotás elmaradásának várható következményei: A magasabb szintű jogszabályokkal való harmonizáció megteremtése.
6. alkalmazásához szükséges személyi, szervezeti, tárgyi és pénzügyi feltételek: A rendelet végrehajtásához szükséges erőforrások rendelkezésre állnak, pótlólagos személyi, szervezeti, tárgyi és pénzügyi forrásokat nem igényel.

Balatonberény, 2023. 02. 16.

Mestyán Valéria s.k.

címzetes főjegyző